Kurzus kódja: BBN-ETI-101.02	
Kurzus megnevezése: Az emberi természet problémája az etikában	
Kurzus megnevezése angolul: The Problem of Human Nature in Ethics	
Kurzus előadója: Orthmayr Imre	

Oktatás célja: Az előadássorozat a következő témakörökbe kíván bevezetést nyújtani elsősorban filozófiatörténeti anyag alapján, de figyelmet szentelve a modern elméleti eredményeknek is: 1. Mi a filozófiai antropológia? 2. Az emberi természet dichotómiái és konfliktusai. 3.  Az ész és a szenvedélyek ellentéte. 4. Egoizmus és altruizmus. 5. Az érdekek és a szenvedélyek. 6. Az emberi természet állandósága és változékonysága. 7. Az akarat szerepe az etikában és a filozófiai pszichológiában. 8. A erények szerepe az emberi természetben. 9. A személy önazonosságának problémája. 10. Test és lélek viszonya. 	

Tantárgy tartalma: A filozófiai gondolkodásnak mindig kitüntetett tárgya volt az ember. Mindig fontos kutatási témája volt az a kérdés, létezik-e valamilyen alapvető emberi természet, melyek a legfontosabb sajátosságai, mennyire változtatható meg, és hogyan befolyásolja az emberi gondolkodást és cselekvést. Különösen az etika és a politikai filozófia nem nélkülözheti az antropológiai megalapozást, de Hume szerint minden filozófiai diszciplínának az emberi természet ismeretén kell alapulnia. Az előadás a klasszikus filozófia különböző korszakainak reprezentatív emberképét mutatja be. Mint ahogy mindennapi tapasztalatunk is azt mutatja, hogy sok egymásnak ellentmondó érzés, vágy, megfontolás irányít bennünket, úgy a filozófiai emberképeknek is jellegzetes vonása, hogy az emberi természetet egymással ellentétes vonások dichotómiájában írják le. A kurzus e különféle típusú ellentétekre irányítja a figyelmet filozófiatörténeti megközelítésben.

Alapozó előadás	

Számonkérési és értékelési rendszere: Szóbeli vizsga a megadott vizsgairodalom alapján.

Vizsgairodalom:
Aquinói Szent Tamás: Előadások a Tízparancsolatról, 1128-1192, Seneca Kiadó 
      1993, 13-67. o.
Arisztotelész: Nikomakhoszi Ethika, II. könyv, Budapest, Magyar Helikon 1971, 32-51. o.
Barth, Paul: A sztoa filozófiája, III. szakasz, 4. fejezet: „A lelki élet jelenségei”, Farkas  
      Lőrinc Imre Könyvkiadó 1998, 62-76., 248-249. o.
Elster, Jon: A társadalom fogaskerekei, 5-6. fejezet. Budapest, Osiris Kiadó 1997, 49-66. o.
Forrai Gábor: A jelek tana. Locke ismeretelmélete és metafizikája, 10. „Az elme”,  
      Budapest, L'Harmattan 2005, 260-295. o.
Gehlen, Arnold: Az ember, „Bevezetés, 1., 8.”. Budapest, Gondolat Kiadó 1976, 7-24.,  
       85-101. o.
Helvetius, Claude-Adrien: Az emberről. Értelmi képességeiről és neveltetéséről. 
     „Bevezetés”, Budapest, Tankönyvkiadó 1962, 9-14. o. 
Hobbes, Thomas: Leviatán, 13. fejezet, Budapest, Magyar Helikon 1970, 106-110. o.
Hume, David: Értekezés az emberi természetről, „Bevezető”; I. könyv, IV. rész, 6. szakasz;  
       II. könyv, III. rész, 3-8. szakasz, III. könyv, II. rész, 7. szakasz. Budapest, Gondolat  
       Kiadó 1976, 14-20., 338-353., 542-572., 723-729. o.
Hume, David: Tanulmány az emberi értelemről, 8. fejezet, I. rész, Budapest, Magyar 
      Helikon 1973, 125-146. o. 
Miller, David (szerk.): Politikai filozófiák enciklopédiája: az „Emberi természet” 
szócikk. Budapest, Kossuth Könyvkiadó 1995, 109-114. o.
Rapoport, Anatol: „A döntéshozatal pszichológiája”. In: Pápai Zoltán és Nagy Péter    
      szerk.: Döntéselméleti szöveggyűjtemény. Budapest, Aula Kiadó 1991, 95-110. o.
Ross, Sir David: Arisztotelész, V. fejezet, „Pszichológia”, Budapest, Osiris Kiadó 1996,   
      169-199. o.
Rousseau, Jean-Jacques: „Értekezés az emberi egyenlőtlenség eredetéről és alapjairól”,  
I. rész, in Értekezések és filozófiai levelek, Budapest, Magyar Helikon 1978, 87- 121. o.